armvectores/hy_wikipedia_2023 huggingface dataset:
Ֆինլանդական առևտրային բանկ

Ֆինլանդական առևտրային բանկ (ֆիններեն՝ Suomen Kauppapankki Osakeyhtiö), ֆինանսավարկային հաստատություն, որը գտնվում է Վիբորգում: Լենինի և Լենինգրադյան պողոտաների անկյունում գտնվող բանկային շենքերի համալիրն ընդգրկված է ճարտարապետական հուշարձանների ցանկում:


== Պատմություն ==
Ֆինլանդական առևտրային բանկը ստեղծվել է 1907 թվականին Հարավային և Արևելյան Ֆինլանդիայի հաճախորդներին սպասարկելու համար, այն բանից հետո, երբ Հյուսիսային բանկը որոշում կայացրեց վարչությունը տեղափոխել Վիբորգից Հելսինկի: Բանկի և «Կարելիա» բաժնետիրական ընկերության կարիքների համար 1911-1915 թվականներին Վիբորգի գլխավոր փողոցում երեք փուլով կառուցվել է երեք մասից բաղկացած շենք՝ ճարտարապետ Ունո Ուլբերգի նախագծով, որը ընդգրկում է գլխավոր բանկային գրասենյակը, խանութներ և բնակելի տարածքներ:

Առաջին փուլում՝ 1911-1912 թվականներին, կառուցվել է կենտրոնական քառահարկ շենքը, որտեղ տեղակայված են գործառնական դահլիճը և բնակարաններ բանկի աշխատողների համար: Նրա ճակատային մասը երեսապատված է Հանկոյի հանքավայրի մոխրագույն գրանիտով՝ զարդարված Ֆելիքս Նյուլանդի ստեղծած կանանց զույգ քանդակներով, ծաղկեփնջերով և Մերկուրիի գավազանով: Առաջին հարկը հատկացված է խանութներին: Պատկառելի սանդուղքը տանում է դեպի գործառնական դահլիճ, որը զբաղեցնում է երկրորդ կամ երրորդ հարկերը՝ Գերմանիայում պատրաստված առաստաղային վիտրաժներով: Չորրորդ հարկի բնակելի տները նախատեսված են եղել բանկի աշխատակիցների համար:
Ավելի ուշ կառուցված հինգ հարկանի կողային շենքերը, ի տարբերություն կենտրոնական շենքի, վերին հարկերի ճակատային մասում հարդարված են կարմիր աղյուսով: Այդտեղ տեղակայված են առևտրային և բնակելի տարածքներ:
Առաջին համաշխարհային պատերազմի ընթացքում Ֆինլանդիայի առևտրական բանկը սկսեց դժվարություններ կրել: Նրա բաժնետոմսերի զգալի մասը ձեռք էր բերվել հարևան Սավո-Կարելական բաժնետիրական բանկի կողմից, որը 1923 թվականին իր մասնաբաժինը վերավաճառեց Հելսինկիում գտնվող Ֆինլանդական բաժնետիրական բանկին, իսկ 1924 թվականից ի վեր դադարեցրեց բանկի գործունեությունը որպես ինքնուրույն կազմակերպություն: Այնուամենայնիվ, գործառնական դահլիճը հետագայում օգտագործվում էր բանկային հաստատությունների կողմից: Խորհրդա-Ֆիննական պատերազմներից հետո (1939-1944) այն զբաղեցվեց Խնայբանկի կողմից, այնուհետև դարձավ Խնայբանկի ստորաբաժանում: Բնակելի և առևտրային տարածքները նույնպես օգտագործվում են նախատեսված նպատակներով: 1997 թվականին վերանորոգվեց բանկային դահլիճը` վերականգնվեցին առաստաղի վիտրաժները:


== Ծանոթագրություններ ==


== Գրականություն ==
Кепп Е.Е. Выборг. Художественные достопримечательности / Ред. О.В. Казаков. — Выборг: «Фантакт», 1992. — 200 с.
Неувонен П., Пёюхья Т., Мустонен Т. Выборг. Архитектурный путеводитель / Пер. Л. Кудрявцевой. — 2-е изд. — Выборг: «СН», 2008. — 160 с. — ISBN 5-900096-06-8.
Պոբոիշչե (գյուղ, Կուգարչինսկի շրջան)

Անվան այլ կիրառումների համար տե՛ս՝ ՊոբոիշչեՊոբոիշչե (ռուս.՝ Побоище, բաշկիրերեն՝ Побоище), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 198 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարել Ֆաբրիցիուս

Կարել Ֆաբրիցիուս (հոլ.՝ Carel Fabritius, իսկական անուն ազգանունը՝ Կարել Պիտերս, ոչ ուշ քան փետրվարի 27, 1622 կամ փետրվարի 27, 1622(1622-02-27), Middenbeemster, Բեյմստեր - հոկտեմբերի 12, 1654(1654-10-12)[…], Դելֆտ, Հոլանդիա, Միացյալ պրովինցիաների հանրապետություն), հոլանդացի նկարիչ։


== Կենսագրություն ==
Ամստերդամում սովորել է Ռեմբրանդի մոտ (1641 - 1643 թթ.)։ Աշխատել է Միդդեն-Բեմստերում (1643 թվականից) և Դելֆտում (1650 թվականից, 1652 թվականից՝ վարպետ)։ Ուշ շրջանի գործերում Ֆ. Ռեմբրանդի 1640-ական թվականների ստեղծագործություններին մոտ երփնագրումից անցել է սառը գունաշարին և լուսավոր ֆոնին հակադրված մուգ ֆիգուրի առանձնացումով յուրօրինակ նկարելաձևին։
Մեզ հասած սակավաթիվ գործերի թվում (մոտ 10) գերակշռում են բնութագրման նրբությամբ աչքի ընկնող դիմանկարները (սաղավարտով տղամարդու դիմանկարը, Գրոնինգենի թանգարան)։ Բյուրգերների տներում կատարած բնության տեսարանների հեռապատկերով Ֆաբրիցիուսի որմնանկարների (չեն պահպանվել) հետ է առնչվում «Երաժշտական գործիքներ վաճառողը» նկարը (1652 թ., Ազգային պատկերասրահ, Լոնդոն)։
Նկարչի գլուխգործոցներից են նաև լուսաստվերի վիրտուոզ լուծմամբ, բանաստեղծական «Ժամապահը» կոմպոզիցիան (1654 թ., Գեղարվեստական թանգարան, Շվերին) և «Կարմրակատարիկը» փոքրիկ նկարը (1654 թ., Մաուրիցհեյս, Հաագա)։


== Գրականություն ==
(անգլերեն)Brown, Christopher, 1981, Carel Fabritius, Phaidon, Oxford, 0714820326
(անգլերեն)Bruyn, J. et al., 1982,  A Corpus of Rembrandt Paintings I 1625-1631, Den Haag/Boston/Londen, Martinus Nijhoff Publishers; te raadplegen op rembrandtdatabase.org
(անգլերեն)Bruyn, J. et al., 1989,  A Corpus of Rembrandt Paintings III 1635-1642, Dordrecht/Boston/Londen, Martinus Nijhoff Publishers; te raadplegen op rembrandtdatabase.org
(անգլերեն)Keith, L., 1994, "Carel Fabritius' A View in Delft: Some Observations on its Treatment and Display", National Gallery Technical Bulletin, Vol. 15, p 54–63; geraadpleegd op National Gallery
(անգլերեն)Liedtke, Walter e.a., 1997, Vermeer and the Delft School, New York (The Metropolitan Museum of Art) / Londen (The National Gallery)
(անգլերեն)Ernst van de Wetering, 1997, Rembrandt. The painter at work, Amsterdam, Amsterdam University Press, 9053562397
(անգլերեն)Wheelock Jr, A.K., 2014, A Girl with a broom, 24 april 2014 (PDF), op: National Gallery of Art; geraadpleegd op 5 juli 2019
(անգլերեն)Ernst van de Wetering, 2014, A Corpus of Rembrandt Paintings VI - Rembrandt's Painting Revisited. A Complete Survey (herdrukt in 2017), Dordrecht, Springer
(անգլերեն)Ernst van de Wetering, 2016, Rembrandt. The painter thinking, Amsterdam, Amsterdam University Press, 9789462981522 (paperback: 9789089645616)


== Պատկերասրահ ==

		
		
		
		


== Ծանոթագրություններ ==
Աղբաձոր (Չմշկածագի գավառ)

Անվան այլ կիրառումների համար տե՛ս՝ Աղբաձոր (այլ կիրառումներ)Աղբաձոր, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագից հյուսիս-արևելք, սարահարթի վրա։


== Պատմություն ==
1915 թվականի Մեծ եղեռնի ժամանակ հայերի մեծ մասը ռուսական զորքերի և հայ կամավորների ուղեկցությամբ գաղթեց Արևելյան Հայաստան։


== Բնակչություն ==
XIX դարի վերջին ուներ 16 տուն՝ 160 հայ և 64 տուն՝ 384 քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Յակով Այզենբերգ

Յակով Լազարևիչ Այզենբերգ (ռուս.՝ Яков Лазаревич Айзенберг, մայիսի 15, 1924(1924-05-15), Դոնի Ռոստով, South-East, Russian SFSR, ՌԽՖՍՀ, ԽՍՀՄ - դեկտեմբերի 24, 1995(1995-12-24)), խորհրդային և ռուսաստանցի սցենարիստ։ Ռուսաստանի Դաշնության մշակույթի վաստակավոր աշխատակից (1995)։


== Կենսագրություն ==
Յակով Լազարևիչ Այզենբերգը ծնվել է 1924 թվականի մայիսի 15-ին Դոնի Ռոստով քաղաքում՝ հրեական ընտանիքում։ Հայրենական մեծ պատերազմի սկզբում ավարտել է միջնակարգ դպրոցի 8-րդ դասարանը։ 1941 թվականին նրա ընտանիքը տարհանվել է Չելյաբինսկ, իսկ մեկ տարի անց նա կամավոր մեկնել է ռազմաճակատ և անցել ամբողջ պատերազմը։ Հետպատերազմյան տարիներին տեղափոխվել է Մոսկվա, որտեղ 1946 թվականին ընդունվել է Թատերական արվեստի պետական ինստիտուտ (ԳԻՏԻՍ), որն ավարտել է 1951 թվականին։ Նույն թվականին տեղափոխվել է Թուրքմենական ԽՍՀ, որտեղ 1954 թվականին աշխատանքի է անցել «Թուրքմենֆիլմ» կինոստուդիայում, նախ՝ որպես լրագրող, ապա` որպես խմբագիր։ 1956 թվականին նույն տեղում նշանակվել է սցենարիի բաժնի վարիչի պաշտոնում և աշխատել մինչև 1961 թվականը։
1966 թվականից աշխատել է ԽՍՀՄ կինեմատոգրաֆիստների միության ռոստովյան բաժանմունքում որպես խորհրդական։ 1981 թվականից «Կինոարվեստի հիմունքները» և «Վավերագրական կինոյի պատմությունը» թեմաներով դասախոսել է Ռոստովի համալսարանի բանասիրական ֆակուլտետում։
Թուրքմենական բազմաթիվ հայտնի ֆիլմերի սցենարների հեղինակն է։ Ռոստովի կինոխրոնիկայի ստուդիայի 42 ֆիլմերի մեծ մասը նկարահանվել է նրա սցենարներով։ Մեծանուն գրող Անտոն Չեխովի ստեղծագործությանն ու կենսագրությանն են նվիրված նրա «Աստիճաններ», «Չեխովները», «Մուրճիկով մարդը», «Վարկած» ֆիլմերը»։
Պարգևատրվել է Հայրենական պատերազմի 2-րդ աստիճանի շքանշանով, մեդալներով։
Յակով Այզենբերգը մահացել է 1995 թվականի դեկտեմբերի 24-ին։


== Ֆիլմագրություն ==


=== Սցենարիստ ===
1957 - Հատուկ հանձնարարություն
1963 - Վերջին ճանապարհը
1966 - Անապատ
1987 - Չեխովները


== Ծանոթագրություններ ==


== Արտաքին հղումներ ==
Подробная биография на сайте Бессмертный полк.
Подробная биография на сайте Память народа.
Подробная биография.
Սաբինա Ալիևա

Սաբինա Յաշար կըզը Ալիևա (ադրբ.՝ Səbinə Yaşar qızı Əliyeva, մայիսի 7, 1980(1980-05-07), Բաքու, Ադրբեջանական ԽՍՀ, ԽՍՀՄ), Ադրբեջանի Հանրապետության պետական գործիչ, Ադրբեջանի Հանրապետության Մարդու իրավունքների պաշտպան;


== Կենսագրություն ==
Սաբինա Ալիևան ծնվել է 1980 թվականի մայիսի 7-ին Բաքու քաղաքում։ 1986 -1996 թվականներին սովորել է Բաքվի թիվ 8 միջնակարգ դպրոցում։ 1996-2000 թվականներին բարձրագույն կրթություն է ստացել Բաքվի պետական ​​համալսարանի իրավաբանական ֆակուլտետում։ 2000-2002 թվականներին Բաքվի պետական ​​համալսարանում ստացել է մագիստրոսի կրթություն ՝ պետական ​​իրավունքի մասնագիտության վերաբերյալ։ 2008-2012 թվականներին նա ստացել է լրացուցիչ բարձրագույն կրթություն միջազգային հարաբերությունների ոլորտում ՝ Ադրբեջանի Նախագահին առընթեր պետական ​​կառավարման ակադեմիայում։ 2016 թվականին պաշտպանել է դիսերտացիան «Միջազգային իրավունք և մարդու իրավունքներ» թեմայով և ստացել իրավագիտության դոկտորի կոչում։ 
Տիրապետում է ադրբեջաներեն, ռուսերեն և անգլերեն լեզուներին։
Ամուսնացած է, ունի երկու երեխա։


== Աշխատանքային գործունեություն ==
Սաբինա Ալիևան աշխատել է Ադրբեջանի Սահմանադրական դատարանում 2000 թվականից։ 2015 թվականից նա աշխատել է որպես Աշխատակազմի ղեկավարի տեղակալ։
Նա մասնակցել է մի շարք միջազգային գիտաժողովների, այդ թվում ՝ Չինաստանի, Ավստրիայի, Մեծ Բրիտանիայի և Հունաստանի սիմպոզիումների։ Ավարտել է ԱՊՀ խորհրդարանական վեհաժողովի հատուկ դասընթացները։ Նա մասնակցել է դասընթացների Գերմանիայի Դաշնային Հանրապետությունում, սեմինարի Ֆրանսիայում գտնվող Sarbon բիզնես դպրոցում։
2019 թվականի նոյեմբերի 29-ին Միլլի Մեջլիսի կողմից Սաբինա Ալիևան ընտրվել է Մարդու իրավունքների պաշտպան։


== Ծանոթագրություններ ==
Վալդեմոսա

Վալդեմոսա (իսլ.՝  Valldemosa, кат. Valldemossa), քաղաք և մունիցիպալիտետ Իսպանիայում։ Գտնվում է Բալեարսկիե պրովինցիայի Էստրեմադուրա ինքնավար համայնքի կազմում։ Մունիցիպալիտետը գտնվում է Մալորկա շրջանում։ Տարածքը կազմում է 43 կմ2, բնակչությունը՝ 2037 մարդ (2010 թվականի տվյալներով)։


== Պատկերասրահ ==

		


== Արտաքին Հղում ==
http://www.valldemossa.es/
http://www.infomallorca.ru/dostoprimechatelnosti/valldemossa
http://mallorca.teleweb.es/es/paginas/130_valldemossa.htm Archived 2015-04-19 at the Wayback Machine.


== Ծանոթագրություններ ==
Նովոմուսլյումովո (գյուղ, Մեչետլինսկի շրջան)

Նովոմուսլյումովո (ռուս.՝ Новомуслюмово, բաշկիրերեն՝ Яңы Мөслим), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1085 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարթ կետեր

Հարթ կետեր կամ իսկական կետեր (լատ.՝ Balaenidae), անատամ կետերի կարգին դասվող կենդանիներ։ Այդ թվին են դասվում Հարավային հարթ կետերը, որոնք ծովում հեշտությամբ տարբերվում են մյուս կետանմաններից։ Նրանց մոտ բացակայում է մեջքի լողակը։ Հարթ կետերի պոչերն ավելի երկար են, մարմինը նման է ճարպով լցված պարկի։ Գրելանդական կետն ունենում է մինչև 20 մետր երկարություն և 150 տոննա քաշ։ Գրելանդական կետերը ունենում են 4 մետր երկարություն ունեցող բեղեր։ Վերին ծնոտի յուրաքանչյուր կողմից կազմված են 400 թիթեղներ։


== Գրականություն ==
Ս.Գ. Ստեփանյան, Գ. Ե. Ավագյան - «Կենդանական Աշխարհի հսկաները»
Ռակիտնենսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Ռակիտնենսկի գյուղական խորհուրդ (այլ կիրառումներ)Ռակիտնենսկի գյուղական խորհուրդ  (ուկրաիներեն՝ Рокитненська сільська рада), Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Ռակիտնենսկի գյուղական խորհրդում բնակվում էր 1372 մարդ։ Բնակավայրը զբաղեցնում է 47.1 կմ² տարածք։ Բնակչության խտությունը կազմում էր 29.13 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մալցևո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՄալցևոՄալցևո (ռուս.՝ Мальцево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցարսկոյե Սելո (արգելոց-թանգարան)

Ցարսկոյե Սելո (ռուս.՝ Царское Село )՝ արգելոց-թանգարան Պուշկին քաղաքում, որը ներառում է XVIII-XIX դարերի պալատական այգիների անսամբլ, նախկին ցարական ծայրամասային բնակավայր, որը 1918 թվականի  ազգայնացումից հետո վերածվել է թանգարանի։ Ժամանակակից անունը՝ արգելոց-թանգարան, ստացել է 1992 թվականին։ 
Արգելոց-թանգարանի կազմում մտնում են՝ Եկատերինյան զբոսայգին իր պալատով և տաղավարներով, Ալեքսանդրյան զբոսայգին իր պալատով և տաղավարներով և Բաբոլոնյան զբոսայգին իր պալատով։


== Եկատերինյան զբոսայգի ==
Զբաղեցնում է 107 հա։ Այն բաղկացած է կանոնավոր Հին այգուց (1717-1720 թթ․) և բնապատկերային Անգլիական այգուց, որոնք բաժանվում են Մեծ լճակով։ Անունն ստացել է կայսրուհի Եկատերինա I պատվին։ Պալատը ժամանակակից տեսքը ստացել է վերակառուցման հետևանքով, 1717-1723 թթ․ ճարտարապետ Ի․ Բրաունշտեյնի կողմից։ 1743-1756 թթ․ սկզբում աշխատանքները ղեկավարում էին ճարտարապետներ Միխայիլ Զեմցովը, Ա․ Կվասովը, Սավա Չևակինսկին, իսկ այնուհետև Ֆրանչեսկո Ռաստրելն։
Րաստրելլը հանդիսանում է հիմնական հեղինակը շենքերի ճարտարապետական նախագծերի, քանդակների ձևավորման, ինչպես նաև XVIII դարի սրահների ձևավորումը և ներքին դասավորությունը ռուսական բարոկկո ոճով։ Արևմուտքից հարում է տոնական բակը, զարդարված մեկ հարկանի կիսաշրջանաձև մասնաշենքերով և կեռ ոսկեզօծ պարիսպներով ու դարպասներով պալատի կենտրոնական հատվածում։ Պալատի երկու ճակատին հարում են շենքեր, որոնք կառուցվել են XVIII դարի վերջին։ Հյուսիսային կողմից դա չորս հարկանի շինություն է։ Հարավ-արևելքից հարում է Կամերոնովյան պատկերասրահի, սառը վաննաների և կախովի այգիների փաթեթը։
Մեծ Եկատերինյան պալատի ամենահայտնի տարածքներից է Սաթե սենյակը։


== Պատկերասրահ ==


=== Եկատերինյան պալատ ===

		
		
		


== Ալեքսանդրյան այգի ==
Տարածքը ընդգրկում է 188 հա։ Բաղկացած է հիմնական մասից և Բնապատկերային զբոսայգուց երեք զբոսայգիներով և արհեստական բլրակներով։ Այգու արևմտյան մասում հոսում է Կուզմինկա գետը, արգելափակված պատնեշով։
Կառուցվել է 1792-1796 թթ․ իշխան Ալեքսանդր Պավլովիչի (Ալեքսանդր I) համար ճարտարապետ Ջակոմո Կվարենգիի կողմից դասական ոճով։ Պալատը ներկայացնում է երկհարկանի երկարությամբ ձգվող շինություն երկու կողմից շրջափակված շինություններով։
Հիմնական հյուսիսային ճակատի կենտրոնում երկու սյունակներ միասին կազմում են հիանալի սյունաշար։


=== Ալեքսանդրյան այգի ===

		
		


== Կազմակերպչական հարցեր ==
1987 թվականից 2008 թվականի օգոստոսի 1-ը մինչ հանկարծամահ լինելը թանգարանի տնօրենը Իվան Սաուտովն էր։ 2008 թվականին տնօրեն նշանակվեց նրա այրին՝ Ի․ Սաուտովան։


== Գրականություն ==
Ս․ Ն․ Վելչկովսկի «Ցարսկոյե սելո»; 1710-1910 թթ., վերատպվել է 1992 թ․
Ա․ Ն․ Պետրով, «Պալատներ և այգիներ», 1964 թ.
Ճարտարապետական հուշարձաններ, 1983 թ.
Եկատերինյան պալատ; հեղինակներ՝ Լ․ Դ․ Բարդովսկայա, Գ․ Դ․ Խոդասեվիչ, 2010 թ.


== Ծանոթագրություններ ==


== Արտաքին հղումներ ==
Պետական արգելոց-թանգարան «Ցարսկոյե Սելո»։ Պաշտոնական կայք
Վիրտուալ տուր Ցարսկի Սելոյում Archived 2012-11-06 at the Wayback Machine.
Պարպիչ

Պարպիչ, էլեկտրատեխնիկական հարմարանք՝ բաղկացած երկու կամ ավելի էլեկտրոդներից, որոնք միմյանցից բաժանված են դիէլեկտրիկով (օրինակ, օդով)։ Կիրառվում են էլեկտրասարքավորումները գերլարումներից (պարապիչի էլեկտրոդների միջև առաջացած էլեկտրական ծակումը կանխում է հաղորդիչների միջև մեկուսացման ծակումը) պաշտպանելու, ինչպես նաև էլեկտրական շղթաների հոսանքափոխման համար (արհեստականորեն առաջացվում է կամ մարվում պարպումը պարպիչի էլեկտրոդների միջև։ Ամպրոպային գերլարումներից պաշտպանելու համար կիրառում են կայծամիջանցներ, խողովակային և վենտիլային պարպիչներ։ Էլեկտրական ցանցերում անցումային պրոցեսների հետևանքով առաջացած ներքին գերլարումներից պաշտպանելու համար օգտագործվում են կոմուտացիոն պարպիչներ։ Մեկուսացումներն ամեն տեսակ գերլարումներից պաշտպանելու համար երբեմն կիրառում են համակցված պարպիչներ։
Clè 1: Miroh

Clè 1: Miroh (Clé 1: MIROH), հարավկորեական բոյ բենդ Stray Kids-ի չորրորդ մինի ալբոմ։ Այն թողարկվել է թվային և ֆիզիկական ձևով 2019 թվականի մարտի 25-ին  JYP Entertainment լեյբլով` Iriver-ի աջակցությամբ։ Ալբոմի թողարկումը նվիրված էր խմբի դեբյուտի առաջին տարեդարձին։
Թողարկվել է ալբոմի երկու տարբերակ` «Clé 1» սահմանափակ տարբերակը և «Miroh»` նորմալ տարբերակը։ 


== Պրոմոուշեն ==
Ալբոմի առաջխաղացման համար JYP Entertainment-ը մարտի 7-ին հայտարարել է, որ խումբը կճամփորդի Հարավային Կորեայում, որ հանդիպի Hi-Stay Tour in Korea երկրպագուների հետ։ Ալբոմի թողարկումից առաջ խումբն այցելել է Պուսան, Թեջոն և Ինչհոն, իսկ ապրիլի 4-ին հատուկ միջոցառում է անցկացրել Սեուլում։


== Թրեք-լիստ ==


== Չարթեր ==


== Ծանոթագրություններ ==
Արբո (Գորիի շրջան)

Արբո (վրաց.՝ არბო), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 293 մարդ։


== Ծանոթագրություններ ==
Amsterdam (երգ)

Amsterdam, Ժակ Բրելի երգը, որը առաջին անգամ կատարվել է 1964 թվականին։


== Պատմություն ==
Բրելի ամենահայտնի ստեղծագործություններից մեկը, որը իր հայտնիությամբ զիջում է միայն Ne me quitte pas երգին։ Գրվել է հնամյա անգլիական Greensleeves երգի մոտիվների հիման վրա՝ «բրելյան կրեշչենդոյին» հատուկ անփոփոխ տեմպով։ Առաջին անգամ երգը կատարվել է «Օլիմպիա» համերգի ժամանակ 1964 թվականի հոկտեմբերի 16-ին, որտեղ հանդիսատեսը մեծ սիրով է ընդունել երգը՝ շարունակական ծափահարություններով ճանապարհելով երգչին։ Պասկալ Սևրանի կարծիքով՝ այդ ստեղծագործության ներկայացման երեկոն «Օլիմպիայի» պատմության ամենախոշոր իրադարձություններից մեկն էր։
1964 թվականի հոկտեմբերի 21-ին հրապարակվել է Olympia 1964 համերգային ձայնասկավառակի կազմում։ Ստուդիական ձայնագրություն չի կատարվել, և հանրահայտ կարծիք է այն, որ ինքը հեղինակը, իբր, չի սիրել այս ստեղծագործությունը։ Նման կարծիքը հիմնված է այն փաստի վրա, որ Բրելը սկզբնապես որոշել էր կատարել Amsterdam երգը համերգի ամենասկզբում՝ հավանաբար չհաշվարկելով լսարանի մոտ ունեցած հաջողությունը, սակայն փորձին ներկա գտնվող հանդիսատեսի արձագանքը ստիպել է նրան փոխել իր կարծիքը։
Համերգի հեռարձակումը Europe 1 ռադիոկայանով ևս նպաստել է երգի ֆենոմենալ հաջողությանը։ Բրելը սովորաբար իր ստեղծագործությունները մի համերգի ժամանակ երկրորդ անգամ չէր կատարում, և երկու բացառություններից մեկը, ինչպես պատմում էր իրեն նվագակցող Ժան Կորտին, արվել էր հենց այդ երգի համար՝ հանդիսատեսի խնդրանքով 1965 թվականին Մոսկվայում։
Amsterdam երգը մինչ օրս հաճախ կատարվում է տարբեր երաժիշտների կողմից տարբեր լեզուներով։ Երգի անգլերեն թարգմանությունն արել է Մորտ Շումանը, և առաջին անգլալեզու տարբերակը ձայնագրել է Սքոթ Ուոքերը 1967 թվականին։ Առավել հայտնի տարբերակը պատկանում է Դևիդ Բոուիին (1973)։


== Քավեր տարբերակներ և ադապտացիաներ ==
Մորտ Շուման՝ անգլերենով (1978)
Parabellum (իր սեփական, առավել կոպիտ տեքստի տարբերակով) (1986)
Միշել Թոռը (ով ունի իր սեփական երգը նույն անվամբ) տրիբյուտ հավաքածուի համար
Իզաբել Բուլե՝ Au moment d'être à vous (2002)
Les Enfoirés (Գարու, Սերժ Լամա, Հելեն Սեգարա) — Tous dans le même bateau (2002)
Ուտե Լեմպեր՝ But One Day... (2002), ֆրանսերեն և անգլերեն
I Muvrini՝ ֆրանսերեն և կորսիկաներեն։ Նաև երգը կատարել են Ուտե Լեմպերի հետ միասին, իսկ 2008 թվականի մարտի 15-ին Բրյուսելում կատարել են Ֆլորան Պանյիի և երգչախմբի հետ միասին։
Մարկ Ալմոնդ՝ Brel Extras (2008), անգլերեն։


== Ծանոթագրություններ ==


== Արտաքին հղումներ ==
«Ces chansons qui font l'histoire»։ Eduscol.education.fr։ Վերցված է 21.02.2016 
«"Amsterdam", que n'aimait pas Jacques Brel»։ Franceinfo.fr, 22.07.2013։ Վերցված է 21.02.2016 
«Jacques Brel – Amsterdam»։ Memoirequichante.com, 2.10.2011։ Արխիվացված է օրիգինալից 2016-02-17-ին։ Վերցված է 21.02.2016 
«Jacques Brel. Dans le port d'Amsterdam. Analyse des paroles»։ Storyanddrama.com, 27.11.2013։ Վերցված է 21.02.2016
Իժիցկոե

Իժիցկոե (ուկրաիներեն՝ Їжицьке), գյուղ Ուկրաինայի Նիկոլաևի մարզի Օչակովի շրջանում։ Բնակավայրը նախկինում նաև անվանվել է Կամբուրլեևո։
2001 թվականի տվյալներով Իժիցկոե գյուղում բնակվում էր 6 մարդ։ Բնակավայրը զբաղեցնում է 0,246 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալշիխովո (այլ կիրառումներ)

Ալշիխովո, կարող է վերաբերել՝

Ալշիխովո - գյուղ Ռուսաստանի Թաթարստան հանրապետության Բուինսկի շրջանի կազմում։
Ալշիխովո - գյուղ Ռուսաստանի Չուվաշիա հանրապետության Իբրեսինսկի շրջանի կազմում։
Սյունիներ

Սյունիներ կամ Սիսակյաններ, նախարարական տոհմ հին և միջնադարյան Հայաստանում։ Ըստ Մովսես Խորենացու հաղորդած ավանդական պատմության՝ սերել են Սիսակ նահապետից։
Մեծ Հայքի թագավորության՝ «աշխարհների» (նահանգների) վարչական բաժանումից հետո, Սյունիները ձեռք են բերել Սյունիքի «աշխարհակալի» պաշտոնը, որը դարձել է նրանց տոհմական իրավունքը, իսկ Սյունիքը՝ ժառանգական տիրույթը։ Սյունիների նախարարության հաստատումը վերագրվում է Հայոց ավանդական թագավոր Վաղարշակին, որը Սյունիներին նշանակել է Մեծ Հայքի արևելյան սահմանագլխի կուսակալ և արքունի զորքերի հրամանատար։
Սյունիները եղել են Մեծ Հայքի թագավորության ամենահզոր նախարարական տունը, համաձայն Զորանամակի՝ մարտադաշտ դուրս բերել 19 400 հեծյալ, ըստ Սահակյան Գահնամակի՝ զբաղեցրել առաջին գահը։ Ցուցաբերած ծառայությունների և սխրանքների համար, արքաներից արժանացել են մեծամեծ պարգևների ու պատիվների, արտոնվել են՝ բազմել արծաթե գահույքին, կրել մարգարտյա վարսակալ, վարազագիր մատանի և ոսկյա մական, հագնել կարմիր կոշիկ։
Սյունիների իշխանանիստ կենտրոնը հնում եղել է Ծղուկք գավառի Շաղատ գյուղաքաղաքը, 820-ական թվականներթից՝ Վայոց ձորի Եղեգիս գյուղաքաղաքը։

970-ական թվականներից Սյունիների նստավայրն է դառնում Կապանը։ 987 թվականին Սմբատ Սյունին հիմնադրում է Սյունիքի թագավորությունը, որի կենտրոնն էր Սյունի (այժմ՝ Սիսիան) ավանը, ապա՝ Կապանը (այժմ՝ ՀՀ Սյունիքի մարզի կենտրոն)։ Սյունիների վաղ շրջանի պատմության վերաբերյալ տեղեկությունները սակավ են։ Հայտնի է, որ Սյունիները մասնակցել են Մեծ Հայքում քրիստոնեությունը պետական կրոն հռչակելուն, ի թիվս այլ մեծամեծ իշխանների, Գրիգոր Լուսավորչին ուղեկցել Կեսարիա՝ օծվելու կաթողիկոս։ Հայոց թագավոր Խոսրով Բ Կոտակի գահակալման տարիներին (330—338) Վաղինակ Սյունի իշխանը մասնակցել է Աղձնյաց ապստամբ բդեշխի դեմ արշավանքին, թագավորի հրամանով ամուսնացել սպանված բդեշխի դստեր հետ և կառավարել Աղձնյաց բդեշխությունը։ 330-ական թվականների վերջին զորավարական բարձր դիրքի է հասել Անդովկ Սյունին։


== Տես նաև ==
Սյունիքի թագավորություն
(1472) Մուոնիո

(1472) Մուոնիո (անգլ.՝ Muonio), աստերոիդ աստերոիդների հիմնական գոտում։ Հայտնաբերվել է 1938 թվականի հոկտեմբերի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,234025 ա. մ., առավելագույնը մոտենում է 1,7893 ա. մ. հեռավորության վրա և հեռանում 2,6787 ա. մ.։ Արեգակի շուրջ մեկ ամբողջական պտույտ է կատարում 1219,64 երկրային օրվա ընթացքում, իր ուղեծրով շարժվելով միջինում 0,29517 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1472) Մուոնիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջրաերեքնուկ եռատերև

Ջրաերեքնուկ եռատերև (լատ.՝ Menyanthes trifoliata), ջրաերեքնուկազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։


== Նկարագրություն ==
Բազմամյա սողացող կոճղարմատով ջրային բույս է։ Ցողունն ունի 30-60 սմ երկարություն։ 30 սմ երկարությամբ տերևները հերթադիր են և կոթերով։ 5-8 սմ երկարությամբ տերևիկները 3 հատ են, հակաձվաձև կամ էլիպսաձև։ Խիտ գագաթնային ողկյուզներում գտնվող ծաղիկները 10-20 հատ են։ Բաժակը հնգաբաժան է, 5 բլթակներով պսակը զագարաձև է և թեթևակի մսալի։ Բլթակները ներսից խիտ ծոպավոր են, սպիտակ կամ թույլ վարդագույն են, ծաղկումից հետո թափվող։ Պտուղը միաբույն երկփեղկ տուփիկ է։ Սերմերը սեղմված են և խոշոր։


== Տարածվածություն ==
Հանդիպում է Սևանի (Գիլի լիճ) Դարեղեգիսի (Չիմոյի և Փիրոսի լճեր) Զանգեզուրի (Վերդոյի լիճ) ֆլորիստիկական շրջաններում։ Ընդհանուր արեալը ընդգրկում է համարյա ամբողջ Կովկասը, բարեխառն Եվրասիան և Հյուսիսային Ամերիկան։


== Էկոլոգիա ==
Աճում է միջին լեռնային գոտում՝ ծովի մակարդակից 1700-2000 մ բարձրությունների վրա, լճերում կանգնած ճահճացող ջրերում։ Ծաղկում է հուլիս-օգոստոսին, պտղաբերում` օգոստոս-սեպտեմբեր ամիսներին։


== Պահպանություն ==
Խոցելի տեսակ է։ Տարածման շրջանի մակերեսը 5000 կմ²-ից պակաս է, իսկ բնակության  շրջանի մակերեսը՝ 500 կմ²-ից պակաս։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Սևան» ազգային պարկի տարածքում։


== Ծանոթագրություններ ==
Նորթ Սլոփ շրջան (Ալյասկա)

Նորթ Սլոփ շրջան (անգլ.՝ North Slope Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 230.035 կմ² է, բնակչությունը՝ 7.385 մարդ (2009 թ. տվյալներով)։ Շրջկենտրոնն է Բարոու բնակավայրը։ Կազմավորվել է 1972 թ.։
(3260) Վիզբոր

(3260) Վիզբոր (անգլ.՝ Vizbor), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 20-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,23428 ա. մ., առավելագույնը մոտենում է 2,0291 ա. մ. հեռավորության վրա և հեռանում 2,4394 ա. մ.։ Արեգակի շուրջ մեկ ամբողջական պտույտ է կատարում 1219,85 երկրային օրվա ընթացքում, իր ուղեծրով շարժվելով միջինում 0,295119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3260) Վիզբոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նատալյա Ռյազանցևա

Նատալյա Ռյազանցևա (ռուս.՝ Наталия Борисовна Рязанцева, հոկտեմբերի 27, 1938(1938-10-27), Մոսկվա, ԽՍՀՄ - հունվարի 10, 2023(2023-01-10)), ռուս և խորհրդային սցենարիստ, կինոդրամատուրգ և Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոֆեսոր։ ՌԽՖՍՀ արվեստի վաստակավոր գործիչ (1987 թվական)։


== Կենսագրություն ==
Ծնվել է Մոսկվայում։ Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի սցենարային ֆակուլտետը (1962 թվական, վարպետ` Եվգենի Գաբրիլովիչ)։
Որպես սցենարիստ իր դեբյուտն է նշել ոչ խաղարկային կինոյում։ 
1977 թվականից դասավանդում է «Կինոդրամատուրգի վարպետություն», 1987 թվականից արվետսանոց է ղեկավարում Սցենարիստների և ռեժիսորների բարձրագույն դասընթացներում։
1996 թվականից բեմական արվետսանոց է ղեկավարում Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոֆեսոր է։  
ՌՍՖՍՀ արվեստի վաստակավոր գործիչ է (1987 թվական)։


== Ֆիլմագրություն ==
1965 թվական` Ես քսան տարեկան եմ` դրվագ
1966 թվական` Թևերը (Վալենտին Եժովի հետ միասին)
1967 թվական` Վալենտին Կուզյաևի անձնական կյանքը
1971 թվական` Երկար հրաժեշտը
1971 թվական` Տաք-սառը
1973 թվական` Բաց գիրքը (Վենիամին Կավերինի հետ միասին)
1975 թվական` Ուրիշի նամակները
1977 թվական` Ալ ծաղիկը
1981 թվական` Նկարչի կնոջ դիմանկարը
1981 թվական` Ծնողական օր (կարճամետրաժ)
1982 թվական` Ձայնը
1984 թվական` Պատկառուկների փունջը և մյուս ծաղիկները
1984 թվական` «Ես չեմ կարող գալ ժամանակին» (կարճամետրաժ)
1992 թվական` Ծուխը (սերիա 3, ըստ Իվան Տուրգենևի)
1994 թվական` Ոչ ոք չի ուզում գնալ
1994 թվական` Ես ազատ եմ, ես ոչ ոքի չեմ պատկանում
2000 թվական` Սեփական ստվերը
2011 թվական` Որջի լույսերը (ըստ Գարի Գորդոնի պատմվածքի)


== Անձնական կյանք ==
Առաջին ամուսնություն (1959-1962 թվական)` Գենադի Շպալիկով
Երկրորդ ամուսնություն (1966-1986 թվական)` Իլյա Ավերբախ


== Ծանոթագրություններ ==
Ոսկե գնդակ 2018

Ոսկե գնդակ 2018, 2018 թվականի լավագույն ֆուտբոլիստ ճանաչելու ամենամյա 63-րդ մրցանակաբաշխությունը։ Հաղթողները հայտարարվել են 2018 թվականի դեկտեմբերի 3-ին։ Առաջին անգամ «Կանանց ոսկե գնդակ» և «Կոպա գավաթ» մրցանակները տրվեցին նաև լավագույն 21 տարեկանից ցածր կանանց և տղամարդկանց։


== Հաղթողների ցանկ ==
Անվանակարգի հաղթողների անունները հայտարարվել են 2018 թվականի հոկտեմբերի 9-ին։


== Կանանց Ոսկե գնդակ ==


== Կոպա Գավաթ ==


== Ծանոթագրություններ ==
DB Class 101

DB Class 101 (այլ անվանում՝ DB-Baureihe 101), գերմանական էլեկտրաքարշ։ Արտադրվել է 1996-1999 թվականներին։ Այն ծառայել է ուղևորափոխադրումների և բեռնափոխադրումների համար։ 2001-2002 թվականներին ԱՄՆ-ում արտադրվել է լիցենզավորված կրկնօրինակը, ALP-46 անվանմամբ։


== Պատմություն ==
1990 թվականներին անհրաժեշտություն կար, որպեսզի լինեին ծանր և արագ միջազգային տրանսպորտի միջոցներ (արագությունն ավելի քան 160 կմ/ժ), ինչպես օրինակ DB Class 103: Բացի այդ անհրաժեշտություն եղավ ստեղծելու այնպիսի տրանսպորտ, որը կկարողանա տեղափոխել տարբեր տեսակի բեռներ, ավելի քան 200 կմ/ժ-ում։


== Մշակույթ ==
DB Class 101-ն առկա է «Rail Simulator» խողում։
Օլգովկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՕլգովկաՕլգովկա (ուկրաիներեն՝ Ольгівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Օլգովկա գյուղում բնակվում էր 89 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թաքեր շրջան (Արևմտյան Վիրջինիա)

Թաքեր շրջան (անգլ.՝ Tucker County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 085 կմ² է, բնակչությունը՝ 7, 141 մարդ (2010 թ. տվյալներով)։ Շրջկենտրոնն է Փարսոնս բնակավայրը։ Կազմավորվել է 1856 թ.։


== Ծանոթագրություններ ==
158 (թիվ)

158 (հարյուր հիսունութ), բնական թիվ, որը գտնվում է 157-ի և 159-ի միջև։


== Մաթեմատիկայում ==
158-ի թվանշանների գումարը հավասար է 14-ի
158-ի թվանշանների արտադրյալը հավասար է 40-ի
158-ը զույգ եռանիշ թիվ է
158-ի քառակուսին հավասար է 24 964-ի


== Այլ ոլորտներում ==
158 թ., Մ.թ.ա. 158 թ.
Տարվա 158-րդ օրը հունիսի 7-ն է (նահանջ տարիներին՝ հունիսի 6-ը)
NGC 158 - երկակի աստղ Կետի համաստեղությունում


== Ծանոթագրություններ ==
Թասիլի շրջան

Թասիլի շրջան (արաբ․՝ ناحية تسيل‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Իզրաայի գավառի 6 շրջաններից մեկը։
Վարչական կենտրոնն է Թասիլ քաղաքը։ 2004 թվականի մարդահամարի տվյալներով շրջանը ունի 17,778 բնակչություն։ Տարածքը կազմում է 59.45 կմ²։
Ունի 3 գյուղ և ավան։

Բակկար (արաբ․՝ البكار‎‎)
Արևելյան Բակար (արաբ․՝ البكار شرقي‎‎)
Թասիլ (արաբ․՝  تسيل‎‎)


== Ծանոթագրություններ ==
Սկապոլիթ

Սկապոլիթ, սիլիկատների դասի միներալների խումբ, ներկայացնում են իզոմորֆ շարք 3NaAlSi308 -NaCl— 3CaAl2Si208-(CaC03, CaS04)։ Սկապոլիթները առաջացնում են տետրագոնային համակարգի սյունաձև բյուրեղներ կամ համատարած հատիկավոր ագրեգատներ։ Կարծրությունը՝ 5—6, խտությունը՝ 2500—2780 կգ /մ3, գույնը՝ սպիտակ, դեղին, կապույտ (գլավկոլիտ), վարդագույն։ Սկապոլիթները կալցիումով հարուստ մետամորֆացած ապարների, սկառների, հիդրոթերմալ փոփոխված հիմքային մագմատիկ ապարների մեջ տարածված միներալներից է։ Սկապոլիթի կապույտ տարբերակի բյուրեղները ծառայում են որպես զարդաքար։ Սկապոլիթի խռշոր բյուրեղներ հանդիպում են Մերձբայկալում, Ուրալում և այլուր։


== Ծանոթագրություններ ==
Զիգորիզա

Զիգորիզա (լատ.՝ Zygorhiza kochii), կետանմանների անհետացած տեսակ։
Զիգորիզան հանդիսանում է базилозавр կոչվող հսկա կետերի բարեկամը, սակայն հասել է փոքր չափերի (մինչև 6մ )։ Մարմնի համաչափությունը համանման է ժամանակակից կետանմանների մարմնի համաչափությանը ի տարբերություն երկու առանձնահատկությունների. վառ արտահայտված վիզ յոթ ողերով և լողաթևերով, որոնք գալարվում են արմունկային հոդերում։ Հետևի վերջույթները ռուդիմենտներ են։ Զիգորիզաի մահացած գանգը բաղկացած է երկար ստորին ծնոտից, որը լցված է կլոր, սուր ատամներից։


== Այժմեականություն ==
Զիգորիզան «Back To The Seas» վավերագրական ֆիլմի էպիզոդներից մեկում, որը ցուցադրվել է TLC 1994-ից մինչև 1997 թիվը։
Զիգրոզայի քարացած մանցորդները համարվում են Միսիսիպի նահանգի տեսարժանությունը։ Այդ կետանմանի կմախքը գտնվում է Միսիսիպի նահանգի Ջեկսոնի բնական պատմության թանգարանում և տեղի բնակիչներն այն անվանում են «Զիգի»։


== Հղումներ ==
Дорудон
Базилозавр


== Պատկերասրահ ==
Լուսաձորի պատմության և մշակույթի անշարժ հուշարձանների ցանկ (այլ կիրառումներ)

Լուսաձորի պատմության և մշակույթի անշարժ հուշարձանների ցանկ, կարող է վերաբերել՝

Լուսաձորի պատմության և մշակույթի անշարժ հուշարձանների ցանկ - ԼՂՀ Ասկերանի շրջանի Լուսաձոր գյուղի պատմության և մշակույթի հուշարձանների ցանկը
Լուսաձորի պատմության և մշակույթի անշարժ հուշարձանների ցանկ - Տավուշի մարզի Լուսաձոր գյուղի պատմության և մշակույթի հուշարձանների ցանկը
Յուրի Շոլմով

Յուրի Շոլմով (ռուս.՝ Юрий Алексеевич Шолмов, օգոստոսի 14, 1927(1927-08-14) - հուլիսի 24, 2007(2007-07-24)), ռուս դիվանագետ, պատմաբան։ Արտակարգ և լիազոր դեսպան։


== Կենսագրություն ==
1950 թվականին ավարտել է Ռուսաստանի Դաշնության պաշտպանության նախարարության ռազմական համալսարանը։ 1950 թվականից զբաղվում է դիվանագիտական գործունեությամբ։ Պատմական գիտությունների թեկնածու (1962)։

1950-1954 թվականներ՝ Մոսկվայի արևելագիտության ինստիտուտի և Մոսկվայի պետական համալսարանի ինդոնեզերենի ուսուցիչ։
1954 թվականից մինչև 1959 թվականը Ինդոնեզիայում եղել է ԽՍՀՄ դեսպանության աշխատակից։
1959 թվականից 1962 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
1962-1963 թվականներին Ինդոնեզիայում եղել է ԽՍՀՄ գլխավոր կոնսուլ։
1963 թվականից մինչև 1967 թվականը եղել է Կենտրոնական կոմիտեի միջազգային բաժանմունքի աշխատակից։
1967 թվականից մինչև 1970 թվականը Ինդոնեզիայում զբաղեցրել է ԽՍՀՄ դեսպանության խորհրդականի պաշտոնը։
1970-1974 թվականներին եղել է ԽՍՀՄ արտաքին գործերի նախարարության կենտրոնական համակարգի խորհրդական։
1974 թվականից 1979 թվականներին Ինդոնեզիայում եղել է ԽՍՀՄ դեսպանության խորհրդական-դեսպանորդ։
1979-1981 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
1981 թվականի հուլիսի 21-ից մինչև 1985 թվականի դեկտեմբերի 23-ը Ֆիլիպիններում եղել է ԽՍՀՄ արտակարգ և լիազոր դեսպան։
1985 թվականից ԽՍՀՄ արտաքին գործերի նախարարության կենտրոնական համակարգի աշխատակից, Թուրքիայի և Լատվիայի հետ։
1958 թվականից համարվում է «ԽՍՀՄ - Ինդոնեզիա» հասարակության կառավարության անդամ։


== Անձնական կյանք ==
Ամուսնացած է եղել Լյուդմիլա Շոլմովայի հետ։


== Երկեր ==
«Советско-индонезийские отношения в 1945-1962 гг.» (1963)
«Indonesia dalam Dewan Keamanan PBB, tahun 1946-1949» (1975)
«Советский Союз – Индонезия (1945-1954)» (1976)
«Сукарно – политик и личность» (М., 2001, в соавторстве)
«Россия–Индонезия. Годы сближения и тесного сотрудничества (1945-1965)». — М., 2009. ISBN 5-89282-129-3.


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 585.


== Արտաքին հղումներ ==
Биография в блоге Михаила Цыганова
Сообщение о смерти на сайте МИД РФ
Մեդա

Մեդա (իտալերեն՝ Meda), կոմունա Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 22 005 մարդ է (ըստ 2004 թվականի տվյալներով)։ Բնակչության միջին խտությունը՝ 2618 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 20036։ Հեռախոսային կոդը՝ 0362։


== Արտաքին հղումներ ==
Բնակավայրի պաշտոնական կայք (իտալ.)
749

749 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 749 թվականն է, 
VIII դարի 49-րդ տարին։


== Դեպքեր ==


== Ծնունդներ ==


== Մահեր ==
Արմեն Արտյուշայի Աղաջանյան

Անվան այլ կիրառումների համար տե՛ս՝ Արմեն Աղաջանյան (այլ կիրառումներ)Արմեն Աղաջանյան (28 փետրվարի, 1970, Խնձրիստան, Ասկերանի շրջան - 14 օգոստոսի, 1993, Գոյթփայա), հայ ազատամարտիկ, Արցախյան ազատամարտի մասնակից։


== Կենսագրություն ==
Արմեն Աղաջանյանը ծնվել է 1970 թ. փետրվարի 28-ին Ասկերանի շրջանի Խնձրիստան գյուղում։ Ավարտել է տեղի միջնակարգ դպրոցը, ուսումը շարունակել Ստեփանակերտի պրոֆտեխուսումնարանում, միաժամանակ՝ ԴՕՍԱԱՖ-ին կից ավտոդպրոցում։ Ծառայել է Խորհրդային բանակում։ Զորացրվելուց հետո զինվորագրվել է Արցախի ազատագրության համար մղվող պայքարին։ Կատարել է բարդ հանձնարարություններ։ Մասնակցել է Ասկերանի և Մարտակերտի շրջանների բնակավայրերի ազատագրական և պաշտպանական մարտերին։ Զոհվել է 1993 թ. օգոստոսի 14-ին՝ Աղդամի շրջանի Գոյթափայայի կրակակետի վերացման ժամանակ։ Հետմահու պարգևատրվել է ԼՂՀ «Արիության համար» մեդալով։ Ամուսնացած չէր։ Հանգչում է Խնձրիստանի գերեզմանատանը։


== Ծանոթագրություններ ==
Զոլոտայա Նիվա (Ուալիխանովսկի շրջան)

Անվան այլ կիրառումների համար տե՛ս՝ Զոլոտայա Նիվա (այլ կիրառումներ)Զոլոտայա Նիվա (ղազ.՝ Золотая Нива), գյուղ Ուալիխանովսկի շրջանում Հյուսիս-Ղազախստանյան մարզ։ Մտնում է Կարասուսկովոի գյուղական շրջանի տարածքում։


== Աշխարհագրություն ==
Գտնվում է Коксенгирсор լճի հարևանությամբ։


== Բնակչություն ==
1999 թվականին գյուղի բնակչությունը կազմել է 420 մարդ (205 տղամարդ և 215 կին)։ 2009 թվականի մարդահամարի ժամանակ գրանցած արդյունքները ցույց են տվել, որ գյուղում ապրել են 155 մարդ (65 տղամարդ և 90 կին)։


== Ծանոթագրություններ ==
Ախմանջան

Ախմանջան, Ախմանճան, լեռնաճյուղ Հայաստանում, Սևանա լճից հյուսիս։ Ունի հրաբխային ծագում։ Լեռնագագաթների բարձրությունը մոտ 3666 մ։


== Ծանոթագրություններ ==
Զարեչիե (գյուղ, Մանևիչի շրջան)

Անվան այլ կիրառումների համար տե՛ս՝ ԶարեչիեԶարեչիե (ուկրաիներեն՝ Заріччя), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1577 թվականին։
2001 թվականի տվյալներով Զարեչիե գյուղում բնակվում էր 382 մարդ։ Բնակավայրը զբաղեցնում է 1,57 կմ² տարածք։ Բնակչության խտությունը կազմում էր 243,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տերսկի շրջան

Տերսկի շրջան (ռուս.՝ Терский район), մունիցիպալ շրջան Ռուսաստանի Դաշնության Մուրմանսկի մարզում։
Ստեղծվել է 1927 թվականին։ Վարչական կենտրոնը՝ Ումբա։


== Աշխարհագրություն ==
Շրջանի տարածքի մակերեսը կազմում է 19300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 6288 մարդ։ Բնակչության խտությունը կազմում էր 0,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(1441) Բոլիայ

(1441) Բոլիայ (անգլ.՝ Bolyai), աստերոիդ աստերոիդների հիմնական գոտում։ Հայտնաբերվել է 1937 թվականի նոյեմբերի 26-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 2,632776 ա. մ., առավելագույնը մոտենում է 2,0077 ա. մ. հեռավորության վրա և հեռանում 3,2578 ա. մ.։ Արեգակի շուրջ մեկ ամբողջական պտույտ է կատարում 1560,34 երկրային օրվա ընթացքում, իր ուղեծրով շարժվելով միջինում 0,230719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1441) Բոլիայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օքսիդացումային ֆոսֆորիլացում

Օքսիդացումային ֆոսֆորիլացում, ադենոզինեռֆոսֆորաթթվի կենսասինթեզը ադենոզինկրկնաֆոսֆորաթթվից և ֆոսֆորական թթվից, օրգանական նյութերի օքսիդացման էներգիայի հաշվին։
Օքսիդացումային ֆոսֆորիլացման հետևանքով բջիջներում առաջանում է ադենոզինեռֆոսֆորաթթվում, որն էներգիայով ապահովում է կենսագործունեության տարբեր պրոցեսները։


== Հիմնական սուբստրատներ ==
Օքսիդացումային ֆոսֆորիլացումի հիմնական սուբստրատներն են եռկարբոնաթթվային ցիկլի ընթացքում առաջացող օրգանական թթուները։ Օքսիդացումային ֆոսֆորիլացումը հայտնաբերել է խորհրդային կենսաքիմիկոս Էնգելգարդտը (1930)։ Սուբստրատի օքսիդացումը թթվածնով միջնորդված է օքսիդավերականգնման ռեակցիաների որոշակի շարքով, և այդ ռեակցիաների ընթացքում առաջացող էներգիան ազատվում է փոքր քանակություններով, որը հնարավորություն է տալիս բջջին այն ավելի արդյունավետ օգտագործելու։


== Մեխանիզմ ==
Ադենոզինեռֆոսֆորաթթվի սինթեզը ադենոզինկրկնաֆոսֆորաթթվից և ֆոսֆատից իրականացվում է ադենոզինեռֆոսֆորաթթվի սինթետազ ֆերմենտային համալիրով, որը կարող է կատալիզել նաև հակադարձ ռեակցիան։ Օքսիդացումային ֆոսֆորիլացումի մեխանիզմի ամենատարածված հիպոթեզը քիմիաօսմոտիկականն է, ըստ որի շնչառական շղթայով էլեկտրոնների անցման պրոցեսում ստեղծվում է էներգիայով հարուստ Н+ իոնների կոնցենտրացիայի անդրթաղանթային գրադիենտ, որը և օքսիդացումային ֆոսֆորիլացման անմիջական էներգիայի աղբյուր է հանդիսանում։


== Գրականություն ==
David E. Metzler. Biochemistry: The Chemical Reactions of Living Cells.. — 2nd edition. — Academic Press, 2003. — Т. 2. — 1973 с. — ISBN 978-0-1249-2541-0
David L. Nelson, Michael M. Cox. Lehninger Principles of biochemistry. — Fifth edition. — New York: W. H. Freeman and company, 2008. — 1158 p. — ISBN 978-0-7167-7108-1
Campbell N. A., Reece J. B., Urry L. A. e. a. Biology. 9th ed. — Benjamin Cummings, 2011. — 1263 p. — ISBN 978-0-321-55823-7
Кольман Я., Рём К.—Г. Наглядная биохимия. — 4-е изд.. — М.: БИНОМ. Лаборатория знаний, 2012. — 469 с. — ISBN 978-5-9963-0620-6
Биологическая химия с упражнениями и задачами / Под ред. С. Е. Северина. — М.: Издательская группа «ГЭОТАР-Медиа», 2011. — 624 с.
Нетрусов А. И., Котова И. Б. Микробиология. — 4-е изд., перераб. и доп.. — М.: Издательский центр «Академия», 2012. — 384 с. — ISBN 978-5-7695-7979-0
Վոզրոժդենիե (գյուղ, Վիբորգսկի շրջան)

Անվան այլ կիրառումների համար տե՛ս՝ ՎոզրոժդենիեՎոզրոժդենիե (ռուս.՝ Возрождение), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1628 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քուվեյթի Հանրապետություն

Քուվեյթի Հանրապետություն (արաբ․՝ جمهورية الكويت‎‎), պատմական կարճ ժամանակահատվածում գոյություն ունեցած պետություն, որը ստեղծվել է 1990 թվականի օգոստոսի 4-ին և գոյատևել ընդամենը մի քանի օր՝ մինչև օգոստոսի 28-ը։ Պետության ստեղծումն անմիջականորեն կածված էր իրաքյան բանակի կողմից Քուվեյթի տարածք ներխուժման հետ։


== Պատմություն ==
Քուվեյթի տարածք ներխուժելով՝ իրաքյան բանակը նպատակ ուներ քուվեյթական ռազմական ուժերի մասնակցությամբ հեղափոխություն հրահրել։ Օգոստոսի 4-ին Իրաքի կառավարությունը հրապարակեց «Անկախ Քուվեյթի ժամանակավոր կառավարության» մասին հրովարտակ։ Կառավարությունը կազմված էր քուվեյթցի 9 կոլլաբորացիոնիստ-սպաներից։ Կառավարության ղեկավարն էր Ալա Հուսեյն Ալին, ով հանդես էր գալիս որպես հանրապետության համար մեկ անձ՝ զինված ուժերի գերագույն գլխավոր հրամանատար, պաշտպանության նախարար և ներքին գործերի նախարար։
Իրաքյան բանակի կողմից Քուվեյթի օկուպացումից հետո Քուվեյթի էմիրը ստիպված եղավ մեկնել Սաուդյան Արաբիա և ձևավորել վտարանդի կառավարություն։ Քուվեյթի հանրապետական վարչակարգը մեղադրվել է հակաժողովրդական, պրոիմպերիալիստական և սիոնիստական լինելու համար։ Նրանք մեղադրվում էին նաև ազգային ռեսուրսների յուրացման համար։
Օգոստոսի 7-ին Քուվեյթի ժամանակավոր կառավարությունը պաշտոնապես հռչակվեց երկիրը հանրապետություն։ Երկրի ղեկավար նշանակվեց Ալա Հուսեյն Ալին։ Շուտով Հուսեյն Ալին դարձավ Իրաքի փոխվարչապետ, իսկ օգոստոսի 28-ին Քուվեյթը հռչակվեց Իրաքի տասնիններորդ մարզ։ Նախկին կառավարության ղեկավար Ալի Հասան ալ-Մեջիդին նշանակվեց Քուվեյթի նահանգապետ։


== Ծանոթագրություններ ==
Փողոցային օրեր

Փողոցային օրեր (վրաց.՝ ქუჩის დღეები), 2010 թվականին ռեժիսոր Լևան Կոգուաշվիլիի նկարահանած վրացական ֆիլմ։
2010 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։


== Սյուժե ==
«Փողոցային օրեր» ֆիլմը վեր է հանում թմրամոլության խնդիրը։
Երեք ոստիկաններ կալանավորում են 45-ամյա Չեքիին՝ ստիպելով, որ իր ընկերոջ որդուն սովորեցնի թմրադեղ օգտագործել, որպեսզի կարողանան շանտաժի ենթարկել նրա հորը։ Չեքին կհայտնվի բանտում, եթե հրաժարվի համագործակցել։ Գործազուրկ և հերոինի սիրահար Չեքին մերժելու ճար չունի, բայց նման անխուսափելի ընտրության դեմ-հանդիման հուսահատորեն ջանում է ելք գտնել։


== Դերեր ==
Գուգա Կոտետիշվիլի
Իրակլի Ռամիշվիլի
Գեորգի Ղիփշիձե
Զուրա Բեղալիշվիլի
Զազա Սալիա
Ռուսո Կոբիաշվիլի
Լեո Անթաձե
Լիա Գուդաձե


== Մրցանակներ ==
Ռոտերդամի միջազգային կինոփառատոնի Tiger մրցանակ
Էդինբուրգի կինոփառատոն, Rosebud Section
goEast կինոփառատոն, Ոսկե շուշան, լավագույն ֆիլմ
Մոնրեալի համաշխարհային կինոփառատոն, Focus on World Cinema
Եվրոպական Palic կինոփառատոն, Հանդուրժողականության մրցանակ


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Street Days -- Film Review
Georgia sends ‘Street’ to Oscars
Կաստելֆրանկո դի Սոպրա

Կաստելֆրանկո դի Սոպրա (իտալերեն՝  Castelfranco di Sopra), կոմունա Իտալիայում, գտնվում է Տոսկանա մարզի Արեցո գավառում։
Բնակչությունը՝ 3090 մարդ (2008 թվականի մարդահամար տվյալների)։ Բնակչության միջին խտությունը՝ 76 մարդ/կմ²։ Զբաղեցնում է 38 կմ² տարածք։ Փոստային ինդեքս՝ 52020։ Հեռախոսային կոդը՝ 0055։
Քաղաքի հովանավոր պաշտպանը համարվում է Թովմաս առաքյալը։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս։ 055 9147711
Պախտոնական կայք։ http://www.comune.castelfranco-di-sopra.ar.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հաշվարկային չեկ

Հաշվարկային չեկ, ստացված ապրանքների, մատուցված ծառայությունների, կատարված աշխատանքների համար իրավաբանական անձանց և ֆիզիկական անձանց միջև անկանխիկ վճարումների ստուգման չեկ։ Հաշվարկային չեկերը կարող են լինել երկու տեսակի` ակցեպտավորված և ոչ ակցեպտավորված։


== Սահմանում ==
Ըստ Սովետական մեծ հանրագիտարանի՝ հաշվարկային չեկը ստացված ապրանքների, մատուցված ծառայությունների, կատարված աշխատանքների համար իրավաբանական և ֆիզիկական անձանց միջև անկանխիկ վճարումների ստուգման չեկ է։
Մի շարք իրավաբաններ հաշվարկային չեկը սահմանում են որպես անկանխիկ վճարումների համար խիստ հաշվառման ձևաթերթիկ (բլանկ), որը պարունակում է չեկը տվողի հանձնարարականը բանկին` իր հաշվից (որը նա բացել և վարում է) չեկը ստացողի հաշվին որոշակի գումար փոխանցելու մասին։
Հաշվարկային չեկը չեկը տվողի (ապրանքի գնորդի) կողմից փոխանցվում է չեկը ստացողին (ապրանքի վաճառող)` այն բանկին ներկայացնելու համար, որտեղ գտնվում է չեկը ստացողի հաշիվը։ Հաշվարկային չեկերն օգտագործվում են միայն բանկերի միջոցով անկանխիկ վճարումների համար, և դրանցից դուրս չեն կարող շրջանառվել։ Չեկն ստացողը, որը նման չեկ է ստացել որպես վճար, այն ներկայացնում է իր բանկին, որը չեկի գումարը փոխանցում է նրա հաշվին։ Հաշվարկային չեկի վրա խազ է քաշվում անկյունագծային շերտով, որն անցնում է ստորին ձախ անկյունից դեպի վերևի աջ անկյուն։ Այդպիսի հաշվարկային չեկերը երաշխիք են, որ միայն նա, ում համար նախատեսված է, գումարը կստանա հաշվին։ Բացի այդ, արգելվում է (չեկը տվողի կամ չեկը ստացողի կողմից) կատարել կանխիկ վճարում հաշվարկային չեկի միջոցով (դրա համար չեկի դիմային մասում գրված է «Հաշվարկային» գրությունը)։ Արգելքը խախտած վճարողը պարտավոր է ամբողջությամբ փոխհատուցել չեկը տվողի կամ չեկը ստացողի կորուստները` ներառյալ կորցրած շահույթը։


== Հաշվարկային չեկերի տեսակներ ==
Հաշվարկային չեկերը կարող են լինել երկու տեսակի` 

ակցեպտավորված  (բանկի կողմից ապրանքների և ծառայությունների դիմաց վճարումների համար),
ոչ ակցեպտավորված (բանկի կողմից ապրանքների և ծառայությունների դիմաց վճարումների համար, ինչպես նաև ֆինանսական մարմինների կողմից` բյուջեի եկամուտների վերադարձից հետո)։Սահմանափակ և անսահմանափակ չեկային գրքույկներից հաշվարկային չեկերը կարող են օգտագործվել իրավաբանական և ֆիզիկական անձանց կողմից ապրանքների և ծառայությունների դիմաց վճարումներ կատարելիս (օրինակ՝ կոմունալ ծառայությունների դիմաց վճարումներ անկանխիկ վճարումների կարգով)։


== Տես նաև ==
Չեկ
Դրամական չեկ


== Ծանոթագրություններ ==